Președintele Partidului Social Democrat Mureș, deputatul Dumitrița Gliga, a anunțat marți, 19 martie, numele candidatului susținut de către social-democrați pentru funcția de primar al comunei Daneș, la alegerile locale din luna iunie 2024.
"Sunt încântată să anunț că domnul Valeriu Hundorfean este candidatul PSD la Primăria Daneș! Îi mulțumesc pentru încredere și pentru decizia intransigentă de a ni se alătura. S-a conturat la Daneș o echipă unită, competentă, cu deschidere spre idei și proiecte noi, cu oameni implicați, capabili să contribuie prin experiența lor la dezvoltarea comunității din care fac parte. Mult succes, Valeriu Hundorfean! Mult succes, echipei PSD Daneș!", a scris, pe pagina sa de Facebook, președintele PSD Mureș.
(Redacția)